30. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.111390/Ε1515 της 28 Νοεμ. /8 Δεκ. 1966 (ΦΕΚ Β΄ 723) Περί αυξήσεως των υπό του Ι.Κ.Α. καταβαλλομένων βάσει πλειόνων των 1200 ημερών εργασίας ή λόγω εργατικού ατυχήματος συντάξεων. Έχοντες υπ’ όψιν: 1.Τας διατάξεις της παρ. 8 του άρθρ. 12 του Ν.Δ. 4104/60 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών Οργανωτικών και διοικητικών διατάξεων». 2.Την υπ’ αριθ. 722/66 γνώμην του Διοικητικού Συμβουλίου του Ι.Κ.Α. (Συνεδρίασις 36/11.10.66) περί αυξήσεως από 1ης Δεκ. 1966 των συντάξεων του Ι.Κ.Α. κατ’ εφαρμογήν της παρ. 8 του άρθρ. 12 του Ν.Δ. 4104/60, υποβληθείσαν ημίν δια της υπ’ αριθ. 157403/Σ/1/14/19.10.1966 αναφοράς του Ιδρύματος, αποφασίζομεν: Από 1ης Δεκ. 1966 αυξάνονται κατά ποσοστόν 10% αι υπό του Ι.Κ.Α. χορηγούμεναι συντάξεις, βάσει πλειόνων των 1200 ημερών εργασίας ή λόγω εργατικού ατυχήματος. Της ανωτέρω αυξήσεως, υπολογιζομένης επί του καταβαλλομένου ποσού μηνιαίας συντάξεως, δικαιούνται οι συνταξιοδοτούμενοι κατά την 1ην Δεκ. 1966, ως και οι μεταγενεστέρως συνταξιοδοτούμενοι, εφ’ όσον δια τον καθορισμόν του ποσού της συντάξεώς των λαμβάνονται υπ’ όψιν αποδοχαί αναγόμεναι εξ ολοκλήρου εις χρονικόν διάστημα προ της 1ης Ιαν. 1966. Αι κατά τ’ ανωτέρω προσαυξανόμεναι συντάξεις δεν υπόκεινται εις τους περιορισμούς των παρ. 2 και 11 του άρθρ. 29 του Α.Ν. 1846/51, ως ετροποποιήθη μεταγενεστέρως. Εις την ανωτέρω αύξησιν συμψηφίζεται τυχόν διατηρούμενον προσωπικόν επίδομα. Η παρούσα δημοσιευθήτω δια της Εφημερίδος της Κυβερνήσεως. 